kardosdrur/scandi-wiki huggingface dataset:
Nemo 33

Nemo 33 er en af verdens dybeste indendørs pooler. Den havde rekorden, som den dybeste i 10 år, men er nu blev overgået af Y-40. Den største dybde i Nemo 33 er 34,5 meter, og selve bassinet indeholder 2,5 mio. liter vand. 

Nemo 33 ligger i Bruxelles i Belgien og blev indviet den 1. maj 2004. Vandet er 30 grader celsius varmt og filtreres intenst, så man undgår at bruge klor. Bassinet og bygningen, hvis hovedfunktion er dykkerundervisning og alm. dykning, er designet af den belgiske dykkerekspert John Beernaerts. Bassinet er specielt, da der er indbygget 2 platforme, én på 5 meters dybde og én på 10 meters dybde, 2 huler og det 12-kantede dybe hul på 34,5 meter. Fra restauranten ved siden af kan man se ind på dykkerne igennem 7 vinduer. Bassinet og bygningskomplekset er åbent for besøgende og såvel erfarne som uerfarne dykkere.

Kilder og referencer 

Idrætsanlæg i Belgien
Bruxelles
Etableret i 2004
Svømmehaller
Dykning
Hans Engell (flertydig)

Hans (Christian) Engell er/var navnet på følgende personer:

 Hans Engell (født 1948) – dansk journalist og tidligere minister
 Hans Christian Engell (officer) (1914−1998) – dansk officer
 Hans Christian Engell (læge) (1920–2010) – dansk overlæge
Barbet

Barbet (FCI# 105), er en fransk hunderace. Barbet er en vandhund i gruppen af apporterende jagthunde med rødder tilbage til middelalderens Mellem-Europa. Den går også nogen steder under navnet barbillot og var, i lighed med puddel, også kendt som caniche. Racen nævnes i flere skrifter fra 1500-tallet, men er nok en god del ældre end dette.

Eksterne henvisninger 

Hunderacer fra Frankrig
Bilofix

Bilofix er en type konstruktionslegetøj, der primært består af består af træbjælker, -stænger og -plader samt skruer og tandhjul i plastik. Det blev primært produceret og markedsført i 1960'erne, først af Lego og senere af en selvstændigt Bilofix-virksomhed. Navnet bliver normalt skrevet "BILOfix".

Træet blev leveret af Ferritslev Savværk på Fyn.

Historie 

Navnet "BILO" er en kombination af de to danske navne "Billund" og "Ole Kirk Kristiansen". Fabrikken blev startet af Ole Kirk Christiansen i Billund, der også her udviklede det kendte LEGO-plastic legetøj. Christiansens sønner, Karl Georg (1919-1998), Godtfred Kirk Christiansen (1920-1995) og Gerhardt (1926-2004), deltog også i produktionen. I begyndelsen blev der produceret både trælegetøj og legoklodser op fabrikken i Billund, men da fabrikken med trælegetøj brændte i 1959 valgte man at flytte produktionen af trælegetøj til Kolding. På nogenlunde samme tidspunkt overtog Godtfred Lego-fabrikken. Gerhardt var på dette tidspunkt af Bilofix, og han overtog de maskiner, der ikke var blevet ødelagt af branden. Da LEGO i 1960 besluttede at stoppe med at producere trælegetøj, valgte Karl Georg og Gerhardt at forlade Lego og i stedet starte deres egen selvstændige virksomhed med Bilofix, og de flyttede produktionen til Kolding, hvor produktionen blev genoptaget i 1962 på en tidligere farve- og lakfabrik i Munkegade 8.

Der blev bygget nye lokaler i Bramdrupdam i 1963 til produktion, hvor de omkring 100 ansatte flyttede til, og i 1964 også lokaler til salg og showroom. Karl Georg havde en fabrik, der leverede de plastik skruer og møtrikker, som blev brugt til at samle med. Gerhardt fik et verdensomspændende patent, og Bilofix blev snart en stor succes.

Til at begynde med blev Bilofix solgt til legetøjsforretninger og grossister i Danmark, men efterhånden blev en større del også solgt i Europa og resten af verden.

Udover Bilofix etablerede Gerhard også GK Legetøj i 1961 (omdøbt til Buddy i 1999), der oprindeligt havde afdelinger i Fredericia, Kolding og Esbjerg. Senere blev der åbnet filialer på Fyn og Sjælland samt andre steder i Jylland. Det amerikanske firma Revell solgte overtog på et tidspunkt salget af Bilofix i udlandet, og man opskalerede produktionen i forventning om større salg. I stedet faldt salget dog, og varerne endte i stedet på lageret i Bramdrupdam. Det betød økonomiske tab for virksomheden, og i 1969 blev man nødt til at sælge de nye bygninger og afskedige en stor del af medarbejderstaben. Herefter flyttede man til Hørgården i Kolding, og får gang i salget igen. I 1980 blev det besluttet at afhænde virksomheden til at aarhusiansk legetøjsfirma, der fremstillede trælegetøj.

Hæder 
1964 Jeppe-prisen for Årets Bedste Legetøj
Legeteøjsmesse i Paris: 1. præmien for bedste legetøj

Referencer

Eksterne henvisninger 

 Legetøjsfabrikken Bilofix, Koldingbogen, Kolding Stadsarkiv.  
 A Brief history of LEGO and it's connection with Bilofix.  

Konstruktionslegetøj
Lego
Virksomheder i Kolding
Etableret i 1962
Ophørt i 1980
Handelsstandens Boldklub

Handelsstandens Boldklub er en dansk fodboldklub beliggende på Østerbro. Klubben spiller sine hjemmebanekampe i Fælledparken og er medlem af DBU København under Dansk Boldspil-Union og Danmarks Idræts-Forbund.

Eksterne henvisninger 
Handelsstandens Boldklubs officielle hjemmeside

Fodboldklubber under DBU København
Østerbro
Kim Valentin

Kim Valentin (født 19. marts 1963 i Rødovre)  er en dansk politiker og økonom, der siden 5. juni 2019 har været medlem af Folketinget for partiet Venstre. Han var borgmester i Gribskov Kommune fra 2014 til 2017.

Uddannelse og erhverv 
Kim Valentin tog studentereksamen fra Stenhus Kostskole i 1981 og blev cand.polit. fra Københavns Universitet i 1990. Han var 1984-91 professionel fodboldspiller i forskellige klubber i hovedstadsområdet, herunder B1903. Siden 1993 har han været administrerende direktør og partner i Finanshuset Fredensborg.

Politisk karriere 
Valentin blev valgt til byrådet i Gribskov Kommune i 2006 og har siden været medlem af økonomiudvalget. Han var fra 2014 til 2017 kommunens borgmester, men tabte borgmesterposten til den konservative Anders Gerner Frost ved konstitueringen efter kommunalvalget 2017, hvorefter Valentin blev 2. viceborgmester. 

Han blev valgt til Folketinget ved folketingsvalget 2019, men blev ikke genvalg ved valget i 2022. Fordi han også havde deltaget i Europa-Parlamentsvalget 2019 i Danmark og blevet 2. stedfortræder for Venstre, så det efter folketingsvalget i 2022 ud til han ville indtræde i Europa-Parlamentet som afløser for Linea Søgaard-Lidell der var blevet valgt til Folketinget. Imidlertid meddelte Karen Ellemann 14. november – før Folketinget var sammentrådt efter valget – at hun var udnævnt til generalsekretær i Nordisk Ministerråd og derfor forlod Folketinget. Det betød at Kim Valentin som hendes stedfortræder i Folketinget kunne overtage Ellemanns folketingsmandat og fortsætte som folketingsmedlem, hvilket han valgte at gøre i stedet for at blive medlem af Europa-Parlamentet. Da Karen Ellemann fratrådte før Folketinget sammentrådte, blev hendes valg ikke godkendt af Folketinget, og Kim Valentins valg blev godkendt regnende fra valgdatoen sammen med de øvrige folketingsmedlemmer.

Øvrige tillidshverv 
 Landsformand for Liberalt Oplysnings Forbund fra 2015.
 Medlem af repræsentantskabet og forretningsudvalget i Danmarks Biblioteksforening.
 Medlem af repræsentantskabet i TryghedsGruppen.

Referencer

Eksterne henvisninger 
 

Borgmestre i Gribskov
Borgmestre fra Venstre
Nuværende folketingsmedlemmer fra Venstre
Økonomer fra Danmark
Erhvervsfolk fra Danmark
Personer i Kraks Blå Bog
Karl Joseph af Østrig (1745-1761)

Karl Joseph (1. februar 1745–28. januar 1761) var en østrigsk ærkehertug, der var den anden søn af Maria Theresia af Østrig og den Tysk-romerske kejser Frans 1. Stefan. Han var lillebror til kejser Josef 2. og storebror til kejser Leopold 2. og dronning Marie Antoinette af Frankrig. 

Ærkehertug Karl Joseph var udset til at efterfølge sin far som storhertug af Toscana og blev forlovet med prinsesse Maria Ludovika af Spanien. Som 15-årig blev han imidlertid syg af kopper og døde. Hans lillebror Leopold overtog hans plads som tronfølger i Toscana og blev ligeledes gift med Maria Ludovika.

Anetavle

Eksterne henvisninger 

Huset Habsburg-Lothringen
Østrigere i 1700-tallet
Personer fra Wien
Ærkehertuger af Østrig
Daley Blind

Daley Blind (født 9. marts 1990) er en hollandsk professionel fodboldspiller, som spiller for La Liga-klubben Girona og Hollands landshold.

Klubkarriere

Ajax 
Blind kom igennem Ajax' ungdomsakademi, og gjorde sin debut for førsteholdet i december 2008. Han blev i januar 2010 udlejet til Groningen.

Blind fik sit gennembrud hos Ajax efter lejeaftalen. Det var især efter, at Frank de Boer blev holdets nye træner i december 2010, at Blind blev etableret som en fast mand på holdet. Han var over de næste fire sæsoner med til at vinde fire hollandske mesterskaber i streg.

Manchester United 
Blind skiftede i september 2014 til Manchester United, hvor han blev genforenet med træner Louis van Gaal, som han havde spillet under på landsholdsniveau. Han spillede som fast mand i sine første to sæsoner i England, men mistede sin plads efter at van Gaal var blevet erstattet af José Mourinho.

Ajax retur 
Blind skiftede i juli 2018 tilbage til Ajax på en permanent aftale. I december 2018 scorede han sit første hattrick i sin karriere, da han scorede tre mål i en 8-0 sejr over De Graasfschap.

I december 2022 blev Ajax og Blind enige om, at ophæve hans kontrakt.

Bayern München 
Blind skiftede i januar 2023 til Bayern München på en aftale for resten af sæsonen.

Girona 
Blind skiftede i juli 2023 til Girona.

Landsholdskarriere

Ungdomslandshold 
Blind har repræsenteret Holland på flere ungdomsniveauer.

Seniorlandshold 
Blind debuterede for Hollands landshold den 6. februar 2013. Han spillede i marts 2023 sin kamp nummer 100 for landsholdet, og blev hermed kun den niende spiller til at opnå dette antal.

Privat 
Daley Blind er søn af de tidligere professionelle fodboldspiller Danny Blind.

Blind blev i 2019 diagnosticeret med hjertemuskelbetændelse, og fik indopereret en pacemaker.

Titler 
Ajax

 Eredivisie: 7 (2010-11, 2011-12, 2012-13, 2013-14, 2018-19, 2020-21, 2021-22)
 KNVB Cup: 2 (2018-19, 2020-21
 Johan Cruyff Schaal: 2 (2013, 2019)

Manchester United

 FA Cup: 1 (2015-16)
 EFL Cup: 1 (2016-17)
 FA Community Shield: 1 (2016)
 UEFA Europa League: 1 (2016-17)

Bayern München

 Bundesliga: 1 (2022-23)

Individuelle

 Ajax Årets Talent: 1 (2007-08)
 Ajax Årets Spiller: 1 (2012-13)
 Årets Spiller i Holland: 1 (2014)
 Eredivisie Årets Hold: 3 (2012-13, 2013-14, 2018-19) 
 UEFA Europa League Sæsonens Hold: 1 (2016-17)

Referencer

Eksterne henvisninger 

 Daley Blind på weltfussball.de
 

Personer fra Amsterdam
Fodboldspillere fra Holland
Fodboldlandsholdsspillere fra Holland
Fodboldspillere fra AFC Ajax
Fodboldspillere fra FC Groningen
Fodboldspillere fra Manchester United F.C.
Fodboldspillere fra FC Bayern München
Fodboldspillere fra Girona FC
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Konservativ liberalisme

Konservativ liberalisme er en variant af liberalisme, som kombinerer liberale værdier og politikker med konservative standpunkter eller mere simpelt repræsenterer højrefløjen af den liberale bevægelse.

Definition 
Konservativ liberalisme er en mere positiv og mindre radikal udgave af klassisk liberalisme. Konservative liberale partier kombinerer liberale politikker med mere traditionelle standpunkter på socialområdet og i etiske spørgsmål.

Rødder til konservativ liberalisme går tilbage til begyndelsen af liberalismens historie. Indtil 2. verdenskrig var den politiske klasse i de fleste europæiske lande præget af konservative liberale, fra Tyskland til Italien. 1. verdenskrig medførte at den radikale udgave af liberalisme efter krigens afslutning i 1917 blev mere konservativ/moderat. Konservative liberale partier udvikler sig typisk i lande der ikke har nogle stærke rendyrkede konservative partier og hvor adskillelsen af kirke og stat er en mindre væsentlig sag. I disse lande hvor de konservative partier var kristendemokrater har den konservative liberalisme udviklet sig.

I en europæisk sammenhæng er det vigtigt ikke at forveksle konservativ liberalisme med med liberalkonservatisme, som er en variant af konservatisme, der kombinerer konservative synspunkter med liberale politikker i forhold til økonomi, socialområdet og i etiske forhold.

Politiske partier med konservative liberale elementer 
 I Den Europæiske Union ses ideologien først og fremmest hos Alliancen af Liberale og Demokrater for Europa (ALDE).
 Agir, Frankrig
 Atassut, Grønland
 Centerpartiet, Sverige
 Folkepartiet for frihed og demokrati, Nederlandene
 Il Popolo della Libertà, Italien
 Les Républicains, Frankrig 
 Liberalerna, Sverige 
 Moderaterna, Sverige 
 Partido Popular, Spanien
 Partidul Liberal, Moldavien
 Partidul Național Liberal, Rumænien
 Sambandsflokkurin, Færøerne
 Venstre, Danmark

Kilder 

Konservatisme
Liberalisme
Jonathan de Guzmán

Jonathan Alexander de Guzmán (født 13. september 1987 i Toronto, Canada) er en hollandsk/canadisk fodboldspiller, der er offensiv midtbane hos Eintracht Frankfurt i den tyske Bundesliga.

De Guzmán startede sin seniorkarriere hos den hollandske klub Feyenoord, hvor han også spillede som ungdomsspiller. Her var han i 2008 med til at vinde den hollandske pokalturnering, inden han i 2010 rykkede videre til Spanien. Her spillede han først en sæson hos RCD Mallorca, der på daværende tidspunkt blev trænet af danske Michael Laudrup. Efter et år blev Laudrup dog fyret, og De Guzman flyttede videre til Villarreal CF.

Efter én sæson i Villarreal blev De Guzmán i sommeren 2012 genforenet med Michael Laudrup i Swansea City, hvortil han blev udlejet. I 2013 var han med til at sikre klubben sin første store titel nogensinde, da man vandt Liga Cuppen, efter finalesejr på 5-0 over Bradford. De Guzmán scorede to af Swanseas mål i kampen

Landshold 
De Guzmán, der blev hollandsk statsborger i 2008, havde valget mellem at spille for det canadiske og det hollandske landshold, og valgte efter lange tids overvejelser det hollandske. Han debuterede for hollænderne den 6. februar 2013 i en venskabskamp mod Italien. Han var en del af den hollandske trup til VM i 2014 i Brasilien.

Titler 

KNVB Cup
 2008 med Feyenoord

Football League Cup
 2013 med Swansea City

Referencer

Eksterne henvisninger 

Fodboldspillere fra Canada
Fodboldspillere fra Holland
Fodboldspillere fra Feyenoord Rotterdam
Fodboldspillere fra RCD Mallorca
Fodboldspillere fra Villarreal CF
Fodboldspillere fra Swansea City A.F.C.
Personer fra Toronto
Deltagere ved verdensmesterskabet i fodbold 2014
Kay Bojesen (virksomhed)

Kay Bojesen, oprindeligt Kay Bojesens Sølvsmedje, er et dansk designmærke og en dansk sølvsmedje og designvirksomhed.

Historie 
Sølvsmeden Kay Bojesen oprettede et nyt værksted for sølv- og træarbejde samt legetøj 1933 i København under firmanavnene Kay Bojesens Sølvsmedje og Kay Bojesens Modeller. Firmaet blev kongelig hofleverandør 1952, hvilket firmaet stadig er. Han var tillige kunstnerisk leder af Universal Steel Co., København fra 1946.

Denne opdeling i en sølvsmedje og en trævarefabrik er siden videreført, for i 1990 købte Rosendahl Design Group rettighederne til produktion, markedsføring og salg af Kay Bojesens livgardere og trædyr. Bojesens yngste barnebarn, Sus Bojesen Rosenqvist, producerer og forhandler nu Kay Bojesens sølv- og stålarbejder.

Kilder og eksterne henvisninger 
 Kay Bojesens hjemmeside
 Kay Bojesens biografi i Kraks Blå Bog.

Designvirksomheder i Danmark
Leverandører til Det Kongelige Danske Hof
Virksomheder i København
Etableret i 1933
Paul Verhaegh

Paul Verhaegh (født 1. september 1983 i Kronenberg, Holland) er en hollandsk fodboldspiller (højre back).

Verhaegh spiller hos VfL Wolfsburg i Bundesligaen, som han har repræsenteret siden 2017. Tidligere har han spillet for PSV Eindhoven, APOVV Apeldoorn, FC Den Bosch og Vitesse og FC Augsburg.

Landshold 
Verhaegh står (pr. april 2018) noteret for tre kampe for Hollands landshold, som han debuterede for 15. august 2013 i en venskabskamp mod Portugal. Han har også spillet 20 kampe for landets U-21 landshold.

Verhaegh var en del af den hollandske trup til VM i 2014 i Brasilien.

Referencer

Eksterne henvisninger 

Fodboldspillere fra Holland
Fodboldspillere fra PSV Eindhoven
Fodboldspillere fra SBV Vitesse
Fodboldspillere fra FC Augsburg
Fodboldspillere fra VfL Wolfsburg
Deltagere ved verdensmesterskabet i fodbold 2014
Joël Veltman

Joël Veltman (født 15. januar 1992 i Velsen, Holland) er en hollandsk fodboldspiller (midterforsvarer).

Veltman spiller hos Brighton i den engelske Premier League. Inden skiftet til Brighton havde Veltman repræsenteret AFC Ajax i Æresdivisionen hele sin seniorkarriere - fra 2002 til 2020 - samt størstedelen af sin ungdomskarriere. Han fik sin professionelle debut for Ajax den 19. august 2012 i en ligakamp mod NEC.

Med Ajax har Veltman været med til at vinde to hollandske mesterskaber, i 2013 og 2014.

Landshold 
Veltman står (pr. august 2020) noteret for 22 kampe for Hollands landshold, som han debuterede for 19. november 2013 i en venskabskamp mod Colombia. Inden da havde han også repræsenteret sit land på adskillige U-landshold.

Veltman var en del af den hollandske trup til VM i 2014 i Brasilien.

Titler 

Æresdivisionen
 2013 og 2014 med Ajax

Hollands Super Cup
 2013 med Ajax

Eksterne henvisninger 

 FIFA.com spillerinfo 
 Transfermarkt.de spillerinfo

Referencer 

Fodboldspillere fra Holland
Fodboldspillere fra AFC Ajax
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2020
Terence Kongolo

Terence Kongolo (født 14. februar 1994 i Rotterdam, Holland) er en hollandsk fodboldspiller (midterforsvarer). Han spiller hos Huddersfield, udlejet fra AS Monaco.

Landshold 
Kongolo står (pr. april 2018) noteret for tre kampe for Hollands landshold, som han debuterede for 17. maj 2014 i en venskabskamp mod Ecuador. Han har desuden spillet kampe for adskillige af landets U-landshold.

Kongolo var en del af den hollandske trup til VM i 2014 i Brasilien.

Eksterne henvisninger 

Fodboldspillere fra Holland
Fodboldspillere fra Feyenoord Rotterdam
Fodboldspillere fra AS Monaco FC
Fodboldspillere fra Huddersfield Town F.C.
Personer fra Rotterdam
Deltagere ved verdensmesterskabet i fodbold 2014
Øresundshønsetarm

Øresunds-Hønsetarm (Cerastium subtetrandrum) er en etårig plante med op til 10 cm lange ægformede blade og små hvide blomster som blomstrer fra maj til juni. I Danmark er den en sjælden art, som kun vokser på Amager og Saltholm, men har tidligere været kendt mellem København og Helsingør. Den er regnet som en truet art på den danske rødliste.

Klassifikation 
Plantae (Planteriget) Række :Magnoliophyta (Dækfrøede) Klasse :Magnoliopsida (Tokimbladede) Orden :Caryophyllales (Nellikeordenen) Familie :Caryophyllaceae (Nellikefamilien) Slægt :Cerastium (Cerastium)

Kilder og henvisninger 

 Den virtuella floran - Östkustarv
 Linnés digitala växtbibliotek - Östkustarv 
 

Nellike-familien
Jordy Clasie

Jordy Clasie (født 27. juni 1991 i Haarlem, Holland) er en hollandsk fodboldspiller (defensiv midtbane).

Han spiller hos AZ Alkmaar (2020).

Han spillede for Club Brugge i Belgien, udlejet fra engelske Southampton F.C.

Landshold 
Clasie står (pr. april 2018) noteret for 17 kampe for Hollands landshold, som han debuterede for 7. september 2012 i en VM-kvalifikationskamp på hjemmebane mod Tyrkiet. I sine ungdomsår repræsenterede Clasie desuden Holland på både U/18-, U/19- og U/21-landsholdene.

Clasie var en del af den hollandske trup til VM i 2014 i Brasilien.

Eksterne henvisninger 

Fodboldspillere fra Holland
Fodboldspillere fra Feyenoord Rotterdam
Fodboldspillere fra Southampton F.C.
Fodboldspillere fra Club Brugge
Deltagere ved verdensmesterskabet i fodbold 2014
Werner Hosewinckel Christie

Werner Hosewinckel Christie er navnet på flere personer:

 Werner Hosewinckel Christie (lagmand) (1746–1822) – norsk lagmand
 Werner Hosewinckel Christie (agronom) (1877–1927) – norsk agronom
 Werner Hosewinckel Christie (officer) (1917–2004) – norsk officer
 Werner Christie (født 1949) – norsk politiker og minister (Werner Hosewinckel Christie)
Werner Hosewinckel Christie (lagmand)

Werner Hosewinckel Christie (1746 – 19. september 1822) var en norsk lagmand og landmand.

Han studerede ved Københavns Universitet og rejste senere udenlands. 1775 blev Christie, der på sine rejser i England og Frankrig havde udvidet sine mekaniske og matematiske kundskaber, konduktør i Bergens Stift. Efter at han 1780 havde opnået titel og rang som kancelliråd, blev han 1783 udnævnt til lagmand, hvilken stilling han beklædte, indtil disse embeder 1797 blev ophævede. Han døde 19. september 1822. 1784 ægtede han Helene Margrethe Kamstrup (død 1829). Mest bekendt er Christie blevet ved sin drift af gården Hop ved Bergen, som han købte 1775, og i hvis nærhed han anlagde et marmorværk, om hvilket der i sin tid næredes store forhåbninger. Blandt andet troede man her at kunne skaffe Thorvaldsen marmor til hans statuer, hvad dog snart måtte opgives som uigennemførligt. Han forbedrede gårdens drift og opførte der forskellige, nu nedtagne bygninger, der vakte samtidens beundring.

Kilder 

 
 Nicolay Nicolaysen, Norske Stiftelser III, 880 f.
 Edouard Romeo Vargas-Bedemar, Reise nach dem hohen Norden I, 497 f.

Embedsmænd fra Danmark
Nordmænd i 1700-tallet
Nordmænd i 1800-tallet
Landmænd fra Norge
Kancelliråder fra Danmark
Fabrikanter fra Norge
Jeremain Lens

Jeremain Daud Lens (født 24. november 1987 i Amsterdam, Holland) er en hollandsk fodboldspiller, der er kantspiller eller angriber hos Beşiktaş i Tyrkiet.

Lens startede sin seniorkarriere hos den hollandske klub AZ, hvor han også spillede som ungdomsspiller. Her var han i 2009 med til at vinde det hollandske mesterskab, inden han i 2010 rykkede videre til PSV Eindhoven. Her spillede han de efterfølgende tre sæsoner, og vandt i 2012 den hollandske pokaltitel med klubben. 

I 2013 skiftede Lens til ukrainsk fodbold, hvor han skrev kontrakt med storklubben Dynamo Kiev. I sit første år i klubben var han med til at vinde den ukrainske pokalturnering.

Landshold 
Lens står (pr. april 2018) noteret for 34 kampe og otte scoringer for det hollandske landshold Han debuterede for hollænderne den 11. august 2010 i en venskabskamp mod Ukraine. Inden da havde han også spillet for adskillige af de hollandske ungdomslandshold.

Lens var en del af den hollandske trup til VM i 2014 i Brasilien.

Titler 

Æresdivisionen
 2009 med AZ

KNVB Cup
 2012 med PSV

Hollands Super Cup
 2009 med AZ

Ukraines pokalturnering
 2014 med Dynamo Kiev

Eksterne henvisninger 

Fodboldspillere fra Holland
Fodboldspillere fra AZ Alkmaar
Fodboldspillere fra NEC Nijmegen
Fodboldspillere fra PSV Eindhoven
Fodboldspillere fra Dynamo Kyiv
Fodboldspillere fra Beşiktaş JK
Personer fra Amsterdam
Deltagere ved verdensmesterskabet i fodbold 2014